CELEX: 32021D0845
Language: ro
Date: 2021-05-26 00:00:00
Title: Decizia de punere în aplicare (UE) 2021/845 a Comisiei din 26 mai 2021 de modificare a Deciziei de punere în aplicare (UE) 2019/1202 în ceea ce privește determinarea comportării la autoaprindere a acumulărilor de praf

27.5.2021   
               
               
                  RO
               
               
                  Jurnalul Oficial al Uniunii Europene
               
               
                  L 186/28
               
            
         DECIZIA DE PUNERE ÎN APLICARE (UE) 2021/845 A COMISIEI
         din 26 mai 2021
         de modificare a Deciziei de punere în aplicare (UE) 2019/1202 în ceea ce privește determinarea comportării la autoaprindere a acumulărilor de praf
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 12 din Directiva 2014/34/UE a Parlamentului European și a Consiliului (2), produsele care sunt conforme cu standardele armonizate sau cu părți ale acestora, ale căror trimiteri sunt publicate în Jurnalul Oficial al Uniunii Europene, sunt considerate a fi în conformitate cu cerințele esențiale de sănătate și securitate prevăzute în anexa II la directiva respectivă și vizate de acele standarde sau părți ale acestora.
                  
               
                     (2)
                  
                  
                     Prin scrisoarea BC/CEN/46-92 – BC/CLC/05-92 din 12 decembrie 1994, Comisia a înaintat o cerere către Comitetul European de Standardizare (CEN) și către Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 94/9/CE a Parlamentului European și a Consiliului (3). Directiva respectivă a fost înlocuită de Directiva 2014/34/UE, fără a se modifica cerințele esențiale în materie de sănătate și siguranță prevăzute în anexa II la Directiva 94/9/CE.
                  
               
                     (3)
                  
                  
                     În special, CEN și Cenelec au primit solicitarea de a elabora un standard privind proiectarea și încercarea echipamentelor destinate utilizării în atmosfere potențial explozive, astfel cum se indică în capitolul I din programul de standardizare convenit între CEN și Cenelec și Comisie și anexat cererii BC/CEN/46-92 – BC/CLC/05-92. De asemenea, CEN și Cenelec au primit solicitarea de a revizui standardele existente pentru a le alinia la cerințele esențiale în materie de sănătate și siguranță ale Directivei 94/9/CE.
                  
               
                     (4)
                  
                  
                     Pe baza cererii BC/CEN/46-92 – BC/CLC/05-92, CEN a revizuit standardul EN 15188:2007 privind determinarea comportării la autoaprindere a acumulărilor de praf. Ca urmare a acestei revizuiri, Cenelec a transmis Comisiei standardul EN 15188:2020.
                  
               
                     (5)
                  
                  
                     Comisia a evaluat împreună cu CEN dacă standardul EN 15188:2020, elaborat de CEN, respectă cererea BC/CEN/46-92 – BC/CLC/05-92.
                  
               
                     (6)
                  
                  
                     Standardul EN 15188:2020 îndeplinește cerințele pe care le vizează și care sunt prevăzute în anexa II la Directiva 2014/34/UE. Prin urmare, este oportun să se publice referința acestui standard în Jurnalul Oficial al Uniunii Europene.
                  
               
                     (7)
                  
                  
                     Standardul EN 15188:2020 înlocuiește standardul EN 15188:2007. Prin urmare, este necesar să se retragă din Jurnalul Oficial al Uniunii Europene referința standardului EN 15188: 2007.
                  
               
                     (8)
                  
                  
                     Pentru a acorda producătorilor suficient timp să își adapteze produsele la versiunea revizuită a standardului EN 15188:2007, este necesar să se amâne retragerea referinței la standardul respectiv.
                  
               
                     (9)
                  
                  
                     Referințele standardelor armonizate elaborate în sprijinul Directivei 2014/34/UE sunt publicate în Decizia de punere în aplicare (UE) 2019/1202 a Comisiei (4). Pentru a asigura faptul că referințele standardelor armonizate elaborate în sprijinul Directivei 2014/34/UE sunt enumerate în același act, este necesar ca referințele standardelor EN 15188:2020 și EN 15188:2007să fie incluse în respectiva decizie de punere în aplicare.
                  
               
                     (10)
                  
                  
                     Prin urmare, Decizia de punere în aplicare (UE) 2019/1202 trebuie modificată în consecință.
                  
               
                     (11)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa I la Decizia de punere în aplicare (UE) 2019/1202 se modifică în conformitate cu anexa I la prezenta decizie.
         
         
            Articolul 2
            Anexa II la Decizia de punere în aplicare (UE) 2019/1202 se modifică în conformitate cu anexa II la prezenta decizie.
         
         
            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 26 mai 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2014/34/UE a Parlamentului European și a Consiliului din 26 februarie 2014 privind armonizarea legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 96, 29.3.2014, p. 309).
         
            (3)  Directiva 94/9/CE a Parlamentului European și a Consiliului din 23 martie 1994 de apropiere a legislațiilor statelor membre referitoare la echipamentele și sistemele de protecție destinate utilizării în atmosfere potențial explozive (JO L 100, 19.4.1994, p. 1).
         
            (4)  Decizia de punere în aplicare (UE) 2019/1202 a Comisiei din 12 iulie 2019 privind standardele armonizate pentru echipamentele și sistemele de protecție destinate utilizării în atmosfere potențial explozive, elaborate în sprijinul Directivei 2014/34/UE a Parlamentului European și a Consiliului (JO L 189, 15.7.2019, p. 71).
      
      
         
            ANEXA I
            În anexa I la Decizia de punere în aplicare (UE) 2019/1202 se adaugă următoarea rubrică:
            
               
                           Nr.
                        
                        
                           Referința standardului
                        
                     
                           „3.
                        
                        
                           EN 15188:2020
                           Determinarea comportării la autoaprindere a acumulărilor de praf”.
                        
                     
         
      
      
         
            ANEXA II
            În anexa II la Decizia de punere în aplicare (UE) 2019/1202 se adaugă următoarea rubrică:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „3.
                        
                        
                           EN 15188:2007
                           Determinarea comportării la autoaprindere a acumulărilor de praf
                        
                        
                           27 noiembrie 2022”.